open-index/open-wikipedia-markdown huggingface dataset:
דני עברי

**דני עברי** (נולד ב-1956) הוא ראש המועצה האזורית משגב החל מהבחירות לרשויות המקומיות בשנת 2018.

## ביוגרפיה
עברי נולד ב-1956 בניו יורק שבארצות הברית, ועלה לישראל עם הוריו ב-1969.

הוריו, ד"ר יוג'ין וינר וד"ר אניטה וינר, היו פעילים חברתיים בקהילה היהודית, ודני התחנך במוסדות חינוך יהודיים דתיים עד עליית משפחה לישראל. אביו היה רב קונסרבטיבי, מבין המנהיגים היהודים שהתייצבו לתמיכה במאבקו של ד"ר מרטין לותר קינג נגד האלימות והאפליה של האפרו-אמריקאים בדרום ארצות הברית בשנות ה-60. המשפחה התגוררה בקנדה ועברה לניו יורק כשאביו של וינר עשה שם דוקטורט בסוציולוגיה.

הוריו הפכו לאנשי סגל בכירים באוניברסיטת חיפה בחוג לסוציולוגיה ובבית הספר לעבודה סוציאלית בהתאמה ובהמשך היו פעילים ב"ג'וינט" ברוסיה ובמדינות ברית המועצות לשעבר.

עברי למד בבית הספר התיכון הריאלי בחיפה.

עברי הצטרף בתיכון לגרעין שלימים הגיע בחלקו למושב שיתופי יודפת. עברי שירת בצה"ל כלוחם וכמש"ק בחטיבת הצנחנים בשנים 1974–1977 בשרות סדיר וכן בשנים 1978–2003 במילואים.

אחרי שחרורו משירות סדיר עבד בחברת "נאות הכיכר" כמדריך טיולים, מדריך בכיר, וכן כמנהל תפעול של החברה במרחב שלמה (דרום סיני) עד תחילת הנסיגה ב-1979, והמשיך בעת לימודיו בעבודה חלקית עד להשלמת הנסיגה מסיני ב-1982.

בשנים 1983–1990 עסק בענף הצאן ביודפת וכן בנושאי קרקעות וביטחון.

החל מ-1990 עסק בתפקידי ניהול מרכזים, עסקיים וקהילתיים ביודפת.

בשנת 2000 החל לעבוד כעצמאי בגיבוש וביצוע תוכניות הבראה, הסדרי חובות, רכישות ומיזוגים, ושינויים ארגוניים בקיבוצים ובחברות בבעלות קיבוצית.

נשוי למינדי מ-1978, אב לחמישה ילדים. המשפחה שימשה כמשפחת אומנה במשך שנים רבות. כל ילדיו ונכדיו מתגוררים ביודפת.

אחיו, דייוויד וינר, היה סגן הסנגור הציבורי ומרצה לפילוסופיה ואתיקה, והתאבד ב-2005.

עברי התמודד על ראשות מועצה אזורית משגב בבחירות לראשות המועצה ב־2018 לאחר שראש המועצה המכהן רון שני הודיע שלא יתמודד על כהונה נוספת בתפקיד. עברי גבר על ענבר בזק מיובלים והשיג רוב של 66.54% (9,940 מול 4,747 קולות). בבחירות לראשות המועצה ב־2024 נבחר כמועמד יחיד.

## השכלה
*מדריך תיירים מוסמך - בית הספר לתיירות - משרד התיירות
*Bed - לימודי ארץ ישראל חינוך והוראה ותעודת הוראה, מכללת בית ברל 1984
*לימודי תעודה - בקרה עסקית ומנהל עסקים - תל"ם - אונ' תל אביב 1994
*MPA - ניהול פיננסי ומנהל ציבורי, Clark University COPACE, 1996

## פעילות עסקית
במסגרת עבודתו כמנהל עסקי ומנהל עסקי בכיר ביודפת וביישובים אחרים רבים עסק בפעילויות עסקיות מגוונות.

חקלאות: ביסוס ענף טיפוח וייצור פקעות ובצלי פרחים וענפי המטעים ביודפת, גידול ירקות וגידולי שדה קונבנציונלים ואורגנים בבקעת הירדן, הגליל העליון התחתון והמערבי, חוף הכרמל ועמק בית שאן.

## הערות שוליים

קטגוריה:ראשי המועצה האזורית משגב
קטגוריה:בוגרי בית הספר הריאלי
קטגוריה:בוגרי המכללה האקדמית בית ברל
קטגוריה:יודפת: אישים
קטגוריה:ישראלים ילידי ארצות הברית
קטגוריה:עולים בשנות ה-1960
קטגוריה:ישראלים שנולדו ב-1956
ברוס מקלארן

**ברוס לסלי מקלארן** (באנגלית: **Bruce Leslie McLaren**; 30 באוגוסט 1937 - 2 ביוני 1970) היה נהג מרוצים, מהנדס, מעצב מכוניות ויזם ניו זילנדי. הקים את קבוצת המרוצים מקלארן הנושאת את שמו. הקבוצה, הנחשבת לאחת המצליחות בתולדות אליפות הפורמולה 1, זכתה במהלך השנים 12 פעמים באליפות הנהגים ושמונה פעמים באליפות היצרנים. הקבוצה ניצחה שלוש פעמים במרוץ האינדיאנפוליס 500 ובמרוץ 24 השעות של לה מאן.

## ילדותו
מקלארן נולד באוקלנד, ניו זילנד. בגיל תשע אובחן כלוקה בתסמונת לג-קלב-פרטס שגרמה לכך שרגלו הימנית תהיה ארוכה יותר מהשמאלית.

הוריו של מקלארן ניהלו מוסך וסדנה. אביו, לס, התחרה במרוצי אופנועים אך בשל פציעה עזב את התחום ועבר להתחרות במרוצי מכוניות.

## קריירה
אביו של מקלארן שיפץ אוסטין 7 עימה התחרה ברוס לראשונה בגיל 14 במרוץ טיפוס גבעה. שנתיים לאחר מכן החל להשתתף בקביעות במרוצים במגוון כלי רכב: פורד 10, אוסטין-היילי וקופר-קליימקס. קצב ההתקדמות היה מהיר ובסיום עונת 1957/58 סיים כסגן-אלוף ניו זילנד.

### פורמולה 1
[ממוזער|שמאל|מקלארן במהלך [גרנד פרי גרמניה (1969)]]
בעונת 1958 התחרה בגרנד פרי ניו זילנד. ביצועיו באותו המרוץ הרשימו מאוד את ג'ק ברבהאם, שבהמשך הזמין את מקלארן להתחרות עבורו. ארגון הראלי הבינלאומי של ניו זילנד זיהה אף הוא את הפוטנציאל וצירף אותו לתוכנית "נסיעה לאירופה" (Driver to Europe). תוכנית שאיפשרה לנהגים צעירים להשתלם בקבוצות אירופאיות. בגרנד פרי גרמניה התחרו מכוניות פורמולה 1 לצד מכוניות פורמולה 2. מקלארן סיים את המרוץ ראשון בקטגוריית הפורמולה 2 וחמישי בדירוג הכללי.

לקראת עונת 1959 הצטרף יחד עם ברבהאם לקבוצת קופר. בגרנד פרי ארצות הברית, המרוץ האחרון בעונה, רשם את הניצחון הראשון והפך למנצח הצעיר ביותר בתולדות הגרנד פרי (22 שנים ו-104 ימים). עונת 1960 הייתה עונתו הטובה ביותר מבחינת הישגים. הוא ניצח בגרנד פרי ארגנטינה, סיים חמש פעמים נוספות בפודיום ובסיומה דורג במקום השני.

בעונת 1963 הקים את קבוצת המרוצים "ברוס מקלארן מוטור רייסינג בע"מ", אך המשיך להתחרות עבור קופר שנתיים נוספות. בשנת 1965 הכריז על הצטרפות הקבוצה לאליפות ועבר להתחרות בשורותיה. במהלך עונת 1968 השיג את הניצחון הראשון עבור הקבוצה כשניצח בגרנד פרי בלגיה. אף על פי שלא רשם אף ניצחון במהלך עונת 1969 הצליח לסיים את העונה במקום השלישי.

### Can-Am
אליפות ה-Can-Am (קיצור של Canadian-American Challenge Cup) ערכה את עונת הבכורה שלה בשנת 1966 וקבוצת מקלארן הצטרפה הייתה מהראשונות שלקחו בה חלק. מקלארן לקח חלק בארבעה מרוצים וסיים את העונה במקום השלישי. בעונתו השנייה ניצח בשני מרוצים וזכה באליפות. האליפות התרחבה משישה לאחד עשר מרוצים בשנת 1969. מקלארן ניצח בשישה מרוצים, סיים שלוש פעמים במקום השני וזכה בתואר בשנית.

### מרוץ 24 השעות של לה מאן
בין השנים 1959–1967 השתתף שמונה פעמים במרוץ 24 השעות של לה מאן כשהוא נוהג בדגמי קופר, מזארטי ופורד. בשנת 1966 ניצח את המרוץ יחד עם כריס אמון עבור קבוצת שלבי-אמריקן, כשהם נוהגים בפורד GT40.

## מותו
ב-2 ביוני 1970 בחן את דגם המקלארן M8D על מסלול המרוצים גודווד באנגליה. במהלך הנסיעה החלק האחורי של המכונית איבד יציבות בשל המהירות. כתוצאה מכך הרכב הסתחרר, ירד מהמסלול ופגע בעמוד בטון. מקלארן נהרג באופן מיידי.

## קישורים חיצוניים

*  

* 
* מקלארן: מסורת של מהירות, באתר Over Drive
* 

## הערות שוליים

קטגוריה:נהגי מכוניות מרוץ ניו זילנדים
קטגוריה:מתחרים במרוץ 24 השעות של לה מאן
קטגוריה:ילידי 1937
קטגוריה:נפטרים ב-1970
טריומף Stag

**טריומף Stag** (באנגלית: **Triumph Stag**) היא מכונית ספורט מתוצרת יצרנית הרכב הבריטית טריומף, אשר יוצרה בין השנים 1970–1977.

מדגם זה יוצרו 25,939 יחידות. 6,780 יחידות יוצאו, מהן 2,871 לארצות הברית.

## "טריומף Stag"

* 2 דלתות
* נוסעים: 2+2
* מתלים - מסוג "MacPherson strut"

## תצורות "טריומף Stag"
* 2+2 - גג קשיח
* 2+2 - קבריולה
* 2+2 - קבריולה, גג נפתח הבנוי על קורות הגנה (נפתח בהפרדה לימין ולשמאל מעל מושבי הנוסעים הקדמיים, ובהפרדה אחידה מעל מושבי הנוסעים האחוריים, מכונה גג צורת "T")

## סדרות "טריומף Stag"
* "Early Mk I" (יוצר בשנת 1970)
* "Mk I" (יוצר בין השנים 1971-1973)
* "Mk II" (יוצר בשנת 1973)
* "Mk III" (קרוי גם: "Late" Mk II", יוצר בין השנים 1974-1977)

## תמונות

קובץ:1973 Triumph Stag (4659024464).jpg | "טריומף Stag", שנת 1973  (גג קשיח)
קובץ:1974 Triumph Stag (6285561286).jpg | "טריומף Stag", שנת 1974  (גג קשיח)
קובץ:1973 Triumph Stag (14077382087).jpg | "טריומף Stag", שנת 1973 
קובץ:1974 Triumph Stag - Flickr - The Car Spy (10).jpg  | "טריומף Stag", שנת 1974 - מבט לתא הנהג 
קובץ:1974 Triumph Stag - Flickr - The Car Spy (5).jpg | "טריומף Stag", שנת 1974 - מבט למושב האחורי
קובץ:1974 Triumph Stag - Flickr - The Car Spy (3).jpg | "טריומף Stag", שנת 1974 - מבט לתא הנהג
קובץ:1974 Triumph Stag - Flickr - The Car Spy (4).jpg | "טריומף Stag", שנת 1974 (גג צורת "T")
קובץ:1974 Triumph Stag - Flickr - The Car Spy (2).jpg | "טריומף Stag", שנת 1974 - מבט ל-לוח המחוונים
קובץ:1974 Triumph Stag - Flickr - The Car Spy (7).jpg | "טריומף Stag", שנת 1974
קובץ:Opnamen in Amsterdam voor James Bond film Diamonds are Forever, Sean Connery a, Bestanddeelnr 924-7002.jpg | "טריומף Stag" סדרת "Mk I" (גג צורת "T")
קובץ: 1975 Triumph Stag (25067981369).jpg  | "טריומף Stag", שנת 1975  - קבריולט
קובץ:1976 Triumph Stag 3.0.jpg | "טריומף Stag", שנת 1976  - קבריולט
קובץ:Rétromobile 2017 - Triumph Stag MKII -1976 - 002.jpg | "טריומף Stag", שנת 1976  - קבריולט (גג צורת "T")
קובץ:1974 Triumph Stag - Flickr - The Car Spy (25).jpg | "טריומף Stag", שנת 1974  - קבריולט (גג צורת "T")
קובץ:1974 Triumph Stag - Flickr - The Car Spy (20).jpg | "טריומף Stag", שנת 1974  - קבריולט (גג צורת "T")
קובץ:1974 Triumph Stag - Flickr - The Car Spy (15).jpg |מנוע V8 "טריומף Stag", שנת 1974 


## ראו גם
* טריומף
* טריומף רודסטר
* טריומף GT6

## קישורים חיצוניים

* 
* 

## הערות שוליים

קטגוריה:מכוניות ספורט
קטגוריה:מכוניות קבריולה
Stag
קטגוריה:דגמי מכוניות שהושקו ב-1970
קטגוריה:מכוניות בריטיות
טריומף סופר 9

**טריומף סופר 9** (באנגלית: **Triumph Super 9**) היא מכונית משפחתית מהודרת, מתוצרת יצרנית הרכב הבריטית **[[טריומף (כלי רכב)|טריומף]]**, אשר יוצרה בין השנים 1931–1933.

סך הכול יוצרו 9,000 יחידות.

## "טריומף סופר 9"

* מחירו של דגם "טריומף סופר 9" בשנת 1931, עמד על 185 לירות שטרלינג.

* מחירו של דגם "טריומף סופר 9" קבריולה, בשנת 1933, עמד על 198 לירות שטרלינג.

* מערכת חשמל - 12 וולט

* מעצורים: הידראולים סוג "Drum brake"

## תצורות "טריומף סופר 9"

* 4 דלתות - סדאן
* 4 דלתות - קבריולה (סגנון "Torpedo")
* 2 דלתות - קבריולה (סגנון "Torpedo")

## תמונות

קובץ:TriumphSuper9Prototype.jpg | "טריומף סופר 9" 
קובץ:KV3479-KX7137 101010 CPS (5072738494).jpg | "טריומף סופר 9", שנת 1932 (משמאל)
קובץ:TriumphSuper9Tourer.jpg | "טריומף סופר 9"  - קבריולט, 4 דלתות
קובץ:TriumphSouthernCross.jpg | "טריומף סופר 9"  - קבריולט, 2 דלתות


## ראו גם
* טריומף
* טריומף 10/20 

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קבריולה
סופר 9
קטגוריה:דגמי מכוניות שהושקו ב-1931
קטגוריה:מכוניות בריטיות
האד (סרט, 1963)

**האד** (באנגלית: **Hud**) הוא סרט קולנוע אמריקאי משנת 1963 בבימויו של מרטין ריט עם פול ניומן, מלווין דאגלס, פטרישה ניל וברנדון דה ווילד בתפקידים הראשיים.

התסריט מבוסס בצורה קלה על הרומן Horseman, Pass By של לארי מקמרטי מ-1961. העלילה מתרכזת בקונפליקט בין הומר בנון, בעל חווה ישר ובין בנו הסורר האד על רקע מחלת הפה והטלפיים הפוגעת בחווה. לוני, נכדו הצעיר מתלבט בין מי להזדהות.

פטרישה ניל זכתה בפרס אוסקר לשחקנית הטובה ביותר אף על פי שהיא משחקת רק 22 דקות. זה התפקיד הקצר ביותר בתולדות הקולנוע עליו הוענק פרס של תפקיד ראשי. היא זכתה גם בפרס באפט"א לשחקנית הזרה הטובה ביותר.

מלווין דאגלס זכה בפרס אוסקר לשחקן המשנה הטוב ביותר. הצלם ג'יימס וונג האוו זכה בפרס אוסקר לצילום הטוב ביותר.

כן היה הסרט מועמד לעוד ארבעה פרסי אוסקר: המשחק (פול ניומן) הבימוי (מרטין ריט), התסריט והעיצוב האמנותי.

מרטין ריט, פטרישה ניל, פול ניומן ומלווין דאגלס היו מועמדים גם לפרס גלובוס הזהב.

## תקציר העלילה
בחווה חקלאית לגידול בקר בטקסס גרים בעל החווה הומר בנון (מלווין דאגלס) עם בנו האד (פול ניומן), נכדו הצעיר לוני (ברנדון דה ווילד) ועוזרת הבית אלמה בראון (פטרישה ניל).
אלמה מנהלת את משק הבית והאד נמשך אליה אבל היא משתדלת להתרחק ממנו לאחר ניסיון מר שהיה לה מהגרוש שלה.

האד מבלה את הלילות בשתייה, בחיזורים אחרי נשים נשואות ובקטטות בפאב בעיירה. אחיינו לוני בן ה-17 מלווה אותו לפעמים ומעריץ אותו.

בין הומר להאד יש ריב ממושך שמקורו בתאונת דרכים בה נהרג אביו של לוני בשעה שהאד היה הנהג.

כאשר פרה צעירה נמצאת מתה מבקש הומר להזמין וטרינר כדי לברר אם לא מדובר במחלת הפה והטלפיים. האד מתנגד לכך ורוצה למכור את העדר לפני שיתגלה שהוא חולה. הומר-המנוסה בתחום-מתנגד לכך בתוקף בגלל עקרונות היושר שלו אף על פי שהוא יודע שזה עלול להרוס את החווה. האד מאשים את הומר כי העדר שקנה במקסיקו הוא האשם בהפצת המחלה. הוויכוחים בין הומר להאד מחריפים ובאחד מהם אומר הומר כי הוא לא מאמין שיהיה לו בן כזה. האד מתחיל להשתכר, נכנס לחדרה של אלמה ומתחיל לתקוף אותה מינית במטרה לאונס ורק לוני שמגיע לחדרה, מושך אותו ממנה.

הבדיקות הוטרינריות מאשרות שהעדר נגוע במחלת הפה והטלפיים והומר עם האד, לוני ופועלי החווה יורים בעדר וקוברים אותו.

המשק נהרס, אלמה עוזבת והומר נמצא על ידי האד ולוני בלילה לאחר שנפל מסוס ונפצע. הוא מת בזרועות האד ומילותיו האחרונות אליו הן כי כעת הוא יהיה בעל החווה כפי שרצה תמיד. לוני עוזב את החווה לאחר שנוכח ביחסו של האד להומר ואלמה. האד חוזר לבדו, שותה פחית בירה ומתבונן בחיוך דרך החלון. יש לו תוכניות להחכיר את שטח החווה לקידוחי נפט.

## קישורים חיצוניים

* 

* 
* 

קטגוריה:סרטי שחור-לבן אמריקאיים

קטגוריה:סרטי דרמה אמריקאיים
קטגוריה:סרטים המבוססים על רומנים אמריקאים
קטגוריה:סרטי מרטין ריט
טריומף 1500, טריומף 1500TC

**טריומף 1500, טריומף 1500TC** (באנגלית: **Triumph 1500 & 1500TC**) הן מכוניות משפחתיות מתוצרת יצרנית הרכב הבריטית **[[טריומף (כלי רכב)|טריומף]]**, אשר יוצרו בין השנים 1970–1973 (טריומף 1500), ובין השנים 1973–1976 (טריומף 1500TC).

## "טריומף 1500"
* יוצר בין השנים 1970-1973
* 4 דלתות
* 5 נוסעים
* יוצרו 66,353 יחידות

## "טריומף 1500TC"
* יוצר בין השנים 1973-1976
* 4 דלתות
* 5 נוסעים
* יוצרו 22,549 יחידות

## תאוצות "טריומף 1500, טריומף 1500TC"
* תאוצת דגם "טריומף 1500" בין 0-100 קמ"ש היא 16.5 שניות. 
 
* תאוצת דגם "טריומף 1500TC" בין 0-100 קמ"ש היא 14.8 שניות.

## תמונות

קובץ:Triumph 1500 1493cc registered March 1974 so apparently from after they switched away from fwd.JPG | טריומף 1500 שנת 1974
קובץ:BabyBlue6.jpg | טריומף 1500
קובץ:2011.09.25.162501 Triumph 1500 Handschuhsheim Heidelberg.jpg | טריומף 1500
קובץ:Demolition of Norwood College, Harrogate, 1972 - geograph.org.uk - 496977.jpg | טריומף 1500



קובץ:Triumph 1500 TC Jan 1976 1493cc.jpg | טריומף 1500TC, שנת 1976
קובץ:Triumph 1500TC Nov 1973.JPG | טריומף 1500TC, שנת 1973
קובץ:DMOT Vehicles.JPG | טריומף 1500TC


## ראו גם
* טריומף
* טריומף 1300
* טריומף 2000

## קישורים חיצוניים
 (טריומף 1500)
 (טריומף 1500TC)
*  (טריומף 1500)

## הערות שוליים

קטגוריה:מכוניות משפחתיות
1500
קטגוריה:דגמי מכוניות שהושקו ב-1970
קטגוריה:מכוניות בריטיות
היינריך קארו

**היינריך קארו** (בגרמנית **Heinrich Caro**; 13 בפברואר 1834 - 11 בספטמבר 1910) היה כימאי יהודי גרמני.

## ביוגרפיה
קארו נולד בפוזנן פולין לשמעון קארו ועמליה לבית שניצלר, יהודים חילונים מהמעמד הבינוני גבוה, שהיו ספוגים בתרבות הגרמנית

קארו למד בבית ספר בפוזן, ובשנת 1842 עברה המשפחה לברלין, כדי לעקוף את המגבלות שהוטלו על יהודים בפוזן.

בספטמבר 1852 סיים קארו את לימודיו התיכוניים, ובאוקטובר 1852 החל ללמוד כימיה בבית הספר המקצועי המלכותי בברלין. במקביל הוא לקח קורסים באוניברסיטת הומבולדט.

בשנת 1855, בהמלצת מוריו, הוא לקח משרה של שוליה במחקר כימי בתחום דפוס הטקסטיל, במילהיים על הרוהר. חוזה ההעסקה כללה התחייבות לשלוש שנים, בהכנסה נמוכה, אך המשכורת שיכל לקבל לאחר ההכשרה הייתה מאוד גבוהה.

במשך 10 חודשים בשנים 1857–1858 יצא קארו לשירות צבאי בברלין, ועל כן עבודתו במילהיים התארכה עד אוקטובר 1859.

בשנת 1859 עבר למנצ'סטר אנגליה, ויצר קשרים עם אוגוסט וילהלם פון הופמן, פיטר גרייס (Peter Griess), וויליאם הנרי פרקין (William Henry Perkin), שהשפיעו על עבודתו.

במהלך שהותו באנגליה מצא דרך חדשה לייצור מובאין, גילה את האינדולין המומס באלכוהול, והוציא עם עמיתים פטנט על צבע צהוב המכונה הצהוב של מנצ'סטר.

בשנת 1866 שב לגרמניה למשרה בכימיה בהיידלברג. בשנת 1868 הוא מונה למנהל הטכני של BASF, תפקיד בו החזיק עד 1890. גם לאחר מכן, המשיך קארו בקשרים לחברת BASF, בתור יועץ. לקארו מיוחסת התפתחות החברה מחברה יחסית קטנה לחברת ענק חובקת עולם. בכתבה בעיתון בתחילת 1920 נמנתה עבודתו עם אלו של פריץ הבר ונתן גרינשטיין כאחראיות להתפתחות המואצת של התעשייה הכימית הגרמנית לאחר מלחמת העולם הראשונה.

## קישורים חיצוניים

## הערות שוליים

קטגוריה:כימאים יהודים
קטגוריה:כימאים גרמנים
קטגוריה:פוזנן: אישים
קטגוריה:גרמנים שנולדו ב-1834
קטגוריה:גרמנים שנפטרו ב-1910
יחסי הודו – ניו זילנד

**יחסי הודו–ניו זילנד** הם היחסים הדיפלומטיים בין הרפובליקה של הודו לבין ניו זילנד.

## היסטוריה
[ממוזער|250px|שמאל|[ראש ממשלת ניו זילנד ג'ון קי וראש ממשלת הודו נרנדרה מודי בפגישה בוושינגטון, ארצות הברית, 2016]]
שתי המדינות היו בעברן חלק מהאימפריה הבריטית והן חברות כיום בחבר העמים הבריטי.
היחסים בין שתי המדינות כוננו בשנת 1952 אך לא היו הדוקים תחילה. להודו כיום יש שגרירות בוולינגטון הבירה, וקונסוליה באוקלנד. לניו זילנד שגרירות בניו דלהי, קונסוליה במומבי, לשכות סחר בניו דלהי ומומבי וקונסול דיפלומטי בצ'נאי.

המדינות ייסדו ועדת סחר משותף בשנת 1983 והן דנו ביצירת הסכם סחר חופשי בין שתיהן או באמצעות ברית מדינות מזרח אסיה אך דיונים אלו לא הבשילו לכדי הסכם, בשל חוסר הסכמה בנוגע לסובסידיות חקלאיות. המדינות חתמו בשנת 1986 על אמנה למניעת כפל מס. כמו כן חתמו על הסכם למניעת העלמות מס.

באפריל 2016 ביקר בניו זילנד נשיא הודו פרנב מוקהרג'י. היה זה ביקור ראשון של נשיא הודי בניו זילנד. בהמשך שנה זו ביקר ראש ממשלת ניו זילנד ג'ון קי בהודו. לביקור נלוו אנשי עסקים מארצו.

בתחום היחסים הצבאיים, כוחות ניו זילנדים והודים היו שותפים לכוח שמירת השלום בקוסובו ובסודאן.

בשנת 2015 ייצאה הודו לניו זילנד סחורה ב-379 מיליון דולר וייבאה סחורה בסך 419 מיליון דולר, כאשר הודו מייבאת בעיקר עץ, פחם עץ, צמר, פרוות, פירות, אגוזים, ועורות גולמיים. ניו זילנד מייבאת מהודו בעיקר מוצרים רפואיים, פנינים, אבנים יקרות, כלי רכב וחלפים לרכב, מוצרי טקסטיל, מכונות, פלסטיק ומוצרי פלסטיק.

בניו זילנד חיה אוכלוסייה של כ-175,000 איש ממוצא הודי. ההגירה מהודו לניו זילנד החלה במאה ה-19. כ-61,000 אזרחי הודו ביקרו בניו זילנד ב-2017.

## שיתוף פעולה בתחום ההשכלה
בשנת 2012 נוסד ביוזמת אוניברסיטת ויקטוריה בווילינגטון מכון המחקר ניו זילנד-הודו שנועד לעודד מחקרים הנוגעים להודו למחקרים בנוגע ליחסי המדינות.
בשנת 2017 הוגשו 9429 בקשות לאשרות סטודנט בידי אזרחי הודו, ירידה לעומת כ-25000 בקשות ב-2015. בניו זילנד שוהים כ-23,000 סטודנטים הודים, כאשר ממדינה אחת בלבד מגיעים יותר סטודנטים זרים ללמוד בניו זילנד.

## קישורים חיצוניים

* Brief on India-New Zealand Relations  באתר משרד החוץ ההודי

* India - New Zealand Relationבאתר high commision of india

## הערות שוליים

קטגוריה:ערכים ללא קטגוריות פיזיות - יחסי חוץ
חפרפרות

**חפרפרות** (שם מדעי: Talpinae) היא תת-משפחה אחת מבין שלוש שבמשפחת החפרפרתיים. בנוסף תת-משפחת החפרפרות נקראת גם **חפרפרות העולם הישן** או **חפרפרות העולם הישן וקרובותיהן**.

חפרפרות אלה חיות בעיקר מתחת לקרקע, וכל המינים בקבוצה זו, למעט חפרפרת חדף אמריקאית, חיות באירואסיה. כמו כן, לרוב המינים בקבוצה זו יש כפות רגליים קדמיות המתמחות בחפירה בזכות הטפרים. המינים בקבוצה זו ניזונים בעיקר מחרקים וחסרי חוליות אחרים.

## מיון
[ממוזער|250x250 פיקסלים|[דסמן המושק]]
[ממוזער|250x250 פיקסלים|[חפרפרת חדף אמריקנית מתה]]
[ממוזער|250x250 פיקסלים|[חפרפרת ארוכת-זנב]]
*תת-משפחה **חפרפרות** (Talpinae)
**שבט דסמנים (Desmanini)
***סוג ומין יחיד דסמן הפירנאים (*Galemys pyrenaicus*).
***סוג ומין יחיד דסמן המושק (*Desmana moschata*).
**שבט *Neurotrichini*
***סוג *Neurotrichus*
****חפרפרת חדף אמריקנית *(Neurotrichus gibbsii)*
*****Neurotrichus polonicus*
*****Neurotrichus skoczeni*
***סוג *Quyania*
**שבט *Scaptonychini*
***סוג ומין יחיד חפרפרת ארוכת-זנב (*Scaptonyx fusicaudus)*.
**שבט *Talpini*
***סוג חפרפרת (*talpa*).
****חפרפרת אלטאי (*Talpa altaica*)
****חפרפרת עיוורת (*Talpa caeca*)
****חפרפרת קווקזית (*Talpa caucasica*)
****חפרפרת אירופית (*Talpa europaea*)
****חפרפרת האב דוד (*Talpa davidiana*)
****חפרפרת לבנטית (*Talpa levantis*)
****חפרפרת ספרדית (*Talpa occidentalis*)
****חפרפרת רומית (*Talpa romana*)
****חפרפרת בלקנית (*Talpa stankovici*)
***סוג *Euroscaptor*
****חפרפרת סינית גדולה (*Euroscaptor grandis*)
****החפרפרת של קלוס (*Euroscaptor klossi*)
****חפרפרת ארוכת-אף (*Euroscaptor longirostris*)
****חפרפרת ההימלאיה (*Euroscaptor micrura*)
****חפרפרת הר יפנית (*Euroscaptor mizura*)
****חפרפרת קטנת שיניים (*Euroscaptor parvidens*)
*****Euroscaptor subanura*
*****Euroscaptor malayana*
***סוג *Mogera*
****חפרפרת אכיגו (*Mogera etigo*)
****חפרפרת יפנית קטנה (*Mogera imaizumii*)
****חפרפרת בודדת (*Mogera insularis*)
****חפרפרת קאנו (*Mogera kanoana*)
****חפרפרת קובה (*Mogera kobeae*)
****חפרפרת גדולה (*Mogera robusta*)
****חפרפרת יפנית (*Mogera wogura*)
****חפרפרת סנקאקו (*Mogera uchidai*)
***סוג ומין יחיד חפרפרת זנב-לבן (*Parascaptor leucura)*.
***סוג ומין יחיד חפרפרת קצרת-פנים (*Scaptochirus moschatus)*.
**שבט *Urotrichini*
***סוג ומין יחיד חפרפרת חדף אמיתית (*Dymecodon pilirostris)*.
***סוג ומין יחיד חפרפרת חדף יפנית (*Urotrichus talpoides)*.

## קישורים חיצוניים

קטגוריה:בעלי חיים שתוארו ב-1814
קטגוריה:טקסונים שתוארו בידי גוטהלד פישר פון ולדהיים
קטגוריה:חפרפרתיים
חפרפרת ספרדית

**חפרפרת ספרדית** (שם מדעי: *Talpa occidentalis*) היא מין במשפחת החפרפרתיים ומצויה בפורטוגל וספרד.
החפרפרת ניזונה מתולעים, חרקים כמו פרפרים, חיפושיות, צרצריים וזחליהם, מרבי-רגל, נדלים ורכיכות. עונת הרבייה היא בין ספטמבר למאי.
## קישורים חיצוניים

## הערות שוליים

קטגוריה:טקסונים שתוארו בידי אנחל קבררה
קטגוריה:חפרפרתיים
קטגוריה:ספרד: יונקים
קטגוריה:פורטוגל: יונקים
קטגוריה:בעלי חיים שתוארו ב-1907
החלטה 89 של מועצת הביטחון של האו"ם

**החלטה 89 של מועצת הביטחון של האומות המאוחדות** היא החלטה של מועצת הביטחון של האו"ם שהתקבלה ב-17 בנובמבר 1950 על ידי מועצת הביטחון של האומות המאוחדות בהקשר של הסכסוך הישראלי-ערבי.

בסוף אוקטובר 1950 בעת שהגנרל ריילי שהה במטה האו"ם, העלו מצרים וירדן מספר תלונות נגד ישראל, על הפרת הסכמי הסכמי שביתת הנשק בתום מלחמת העצמאות. ממלכת ירדן התלוננה על השהות הישראלית בנהריים ומצרים התלוננה על גירוש תושביה של מג'דל לעזה, ועל הקמת עין נטפים באזור מפורז. ישראל העלתה מנגד תלונה על חסימת תעלת סואץ בפני אוניותיה וטענה שהתלונות של ירדן ומצרים הן שקריות. הגנרל ריילי עמד לימין ישראל בנוגע למובלעת נהריים ולימין מצרים בנוגע לגירוש תושבי מג'דל.

ההחלטה ביקשה מוועדת שביתת הנשק המעורבת של מצרים וישראל להקדיש תשומת לב דחופה לתלונה על גירושם של אלפי ערבים פלסטינים מארץ ישראל. המועצה קראה לשני הצדדים להפעיל את כל יכולתה של הוועדה, ולהחזיר את כל הערבים שהוועדה סבורה כי הם זכאים לשוב. נוסף על כך, המועצה הורתה לראש הוועדה האחראית על הסכמי שביתת הנשק להמליץ לישראל, למצרים ולמדינות ערביות אחרות, לנקוט בכל הצעדים שיידרשו על מנת לשלוט על תנועתם של נוודים ערבים על פני גבולות בין-לאומיים או קווי שביתת הנשק.

המועצה קוראת לממשלות לא לנקוט כל פעולה של העברת אנשים מעבר לגבולות בין-לאומיים או קווי שביתת הנשק ללא התייעצות מוקדמת עם ועדת שביתת הנשק. כמו כן, ביקשה המועצה מוועדת שביתת הנשק להמליץ על צעדים נוספים בתוך 90 ימים בפני מועצת הביטחון של האו"ם.

ההחלטה התקבלה לאחר שתשע מדינות תמכו בה, 0 התנגדו ומצרים וברית המועצות נמנעו.

## ראו גם
* הסכסוך הישראלי-ערבי
* הסכמי שביתת הנשק
* הנכבה

## קישורים חיצוניים
* [נוסח ההחלטה](https://undocs.org/S/RES/89(1950))

## הערות שוליים

89
89
קטגוריה:החלטות מועצת הביטחון של האו"ם בנוגע לירדן
קטגוריה:החלטות מועצת הביטחון של האו"ם בנוגע למצרים
המכון למחקר יישומי - ירושלים

**המכון למחקר יישומי - ירושלים** (באנגלית: **Applied Research Institute - Jerusalem**, או **ARIJ**) הוא ארגון חוץ ממשלתי פלסטיני שהוקם בשנת 1990, אשר משרדו הראשי בבית לחם שבגדה המערבית. ארגון ARIJ פעיל במיזמים מחקריים בתחומי ניהול משאבי טבע, ניהול מים, חקלאות בת-קיימא, קידום נשים ודינמיקה פוליטית של פיתוח בשטחים הפלסטיניים.
בשנת 2014 הופיע המכון ברשימת ארגונים שקוראים לאנשים בעולם להצטרף לחרם על ישראל במסגרת ה-BDS. על פי עמותת NGO monitor, לארגון מדיניות אנטי ישראלית הכוללת תמיכה ב-BDS, "שימוש במוטיבים אנטישמיים קלאסיים" כנגד ישראל ושימוש בשקרים.

## מיזמים של המכון

למכון מספר מיזמים כדוגמת חיזוק ארגוני זכויות אדם פלסטינים, מיצוי מקורות השגת מים וקידום הקמת מדינה פלסטינית.

### טיפול בפסולת עצי זית
ב-2011, בשיתוף עם מכון מחקרי בברמרהאפן, אוניברסיטת אקסטרמדורה, והמכון לטכנולוגיית ממברנה, של המועצה הלאומית האיטלקית למחקר, החל הארגון במיזם בנושא טיפול בפסולת עצי זית בשטחי הרש"פ. הפרויקט ממומן על ידי האיחוד האירופי.

## קישורים חיצוניים
* 
* אתר POICA
* ''Sustainable Treatment and Valorization of Olive Mill Waste in Palestine''

## הערות שוליים

קטגוריה:הרשות הפלסטינית: ארגונים
קטגוריה:מכוני מחקר
טריומף GT6

**טריומף GT6** (באנגלית: **Triumph GT6**) היא מכונית ספורט, 2.5 דלתות (2 דלתות צד + חלון אחורי נפתח), בתצורת קופה, מתוצרת יצרנית הרכב הבריטית **[[טריומף (כלי רכב)|טריומף]]**, אשר יוצרה בין השנים 1966–1973.

יוצרו 40,626 יחידות.

## סדרות "טריומף GT6"
* "Mk I" (יוצר מיוני 1966-ספטמבר 1968, יוצרו 15,518 יחידות).
* "Mk II" (יוצר מיולי 1968-דצמבר 1970, יוצרו 12,066 יחידות).
* "Mk III" (יוצר מאוקטובר 1970-דצמבר 1973, יוצרו 13,042 יחידות).

## תאוצות "טריומף GT6"
* בין 0-60 מייל (96.5 קמ"ש) 11.1 שניות (דגם סדרת "Mk I").
* בין 0-60 מייל (96.5 קמ"ש) 10.5 שניות (דגם סדרת "Mk II"). 
* בין 0-60 מייל (96.5 קמ"ש) 10.0 שניות (דגם סדרת "Mk III").

## תמונות

קובץ:Triumph GT6 Mk1 in Morges 2012 - Front.JPG | "טריומף GT6" סדרה "Mk1"
קובץ:Triumph GT6.jpg | "טריומף GT6" סדרה "Mk1"
קובץ:Triumph GT6 (9906892283).jpg | "טריומף GT6" 
קובץ:Triumph GT6 MK1 Blaye 2013 03.JPG | "טריומף GT6" סדרה "Mk1"
קובץ:Triumph - Flickr - mick - Lumix(2).jpg | "טריומף GT6" סדרה "Mk2"
קובץ:Triumph retouch.jpg | "טריומף GT6" סדרה "Mk2"
קובץ:Triumph GT6 Mk.3 (1973-74) (27207038650).jpg |  "טריומף GT6"  סדרה "Mk.3"
קובץ:1971 Triumph GT6 (2720836957).jpg |  "טריומף GT6", שנת 1971  סדרה "Mk.3" - מבט לתוך הרכב
קובץ:1971 Triumph GT6 (2720836941).jpg |  "טריומף GT6", שנת 1971  סדרה "Mk.3"
קובץ:1971 Triumph GT6 (2720836955).jpg |  "טריומף GT6"  סדרה "Mk.3"
קובץ:Triumph GT6 MK3 1973 5.JPG |  "טריומף GT6"  סדרה "Mk.3" - מבט לתא הנהג
קובץ:Nationale oldtimerdag Zandvoort 2010, 1972 TRIUMPH GT 6 MK III, 56-09-US pic1.JPG |  "טריומף GT6"  סדרה "Mk.3"


## ראו גם
* טריומף
* טריומף איטליה
* טריומף TR2
* טריומף TR3
* טריומף TR5
* טריומף Stag

## לקריאה נוספת
*  "טריומף GT6" - תמונות

## קישורים חיצוניים

* 
* 

## הערות שוליים

קטגוריה:מכוניות ספורט
קטגוריה:מכוניות קופה
GT6
קטגוריה:דגמי מכוניות שהושקו ב-1966
קטגוריה:מכוניות בריטיות
פסגת קלדרון

**פסגת קלדרון** (באנגלית: **Caldron Peak**) היא הר ברכס ואפוטיק שבהרי הרוקי הקנדיים, בפרובינציית אלברטה שבקנדה. גובה הפסגה 2,909 מטרים מעל פני הים, והיא מתנשאת מעל סביבתה לגובה של 449 מטרים.

## היסטוריה
### מקור השם
הפסגה נקראת על שם אגם קלדרון, הממוקם כ-3 קילומטרים מהפסגה.
### הטיפוס על הפסגה
הראשון שטיפס לראש הפסגה היה ס. ביטיי (C. Beattie) בשנת 1948.

## קישורים חיצוניים

* הר קלדרון באתר אנציקלופדיית ההרים הקנדית
* הפסגות הנשקפות מפסגת קלדרון
* תצלום לוויין של הפסגה
* פסגת קלדרון באתר peakware
* פסגת קלדרון באתר peakbagger
* תיאור מסלול הטיפוס על פסגת קלדרון באתר trailpeak
* מסלול הטיפוס על פסגת קלדרון באתר albertawow
* תיאור מסלול הטיפוס על פסגת קלדרון באתר summitsearch
* מזג אוויר עדכני עבור פסגת קלדרון
** תחזית מזג אוויר על פסגת קלדרון - לפי גבהים
*  - טיפוס על פסגת קלדרון

## הערות שוליים

קלדרון
סק הנרי

**סק הנרי** (באנגלית: **Sek Henry**; נולד ב-27 ביוני 1987) הוא כדורסלן אמריקאי-ג'מייקני המשחק בפינאר קרשיאקה מליגת העל הטורקית.

## נעוריו וקריירת הקולג' שלו
הנרי למד בבית ספר בלוס אנג'לס שבקליפורניה. שיחק בליגת המכללות בקבוצת אוניברסיטת נברסקה.

בשנה הראשונה שלו בנברסקה, הנרי שיחק ב-33 משחקים ועם ממוצע של 7.5 נקודות, 3.3 ריבאונדים ו-2.7 אסיסטים לכול משחק.

## קריירה מקצועית
ב-2010 התחיל את הקריירה המקצועית שלו בתור שחקן כדורסל בקבוצת אקיטה צפון האפינטס.

בשנת 2012, הנרי חתם עם הקבוצה הפולנית א.ז.ס קוסזלין על חוזה לעונת 13–2012. במהלך העונה, הנרי עזר לקוסזלין להגיע לגמר גביע פולין 2013. ביום 15 באוגוסט 2013, חתם הנרי על חוזה שבו הוא ישחק עוד שנה אחת עם קוסזלין. בעונה השנייה שלו עם קוסזלין, הנרי שיחק 18 משחקים עם ממוצע של 15.7 נקודות ו-4.2 אסיסטים למשחק.

ב-20 ביוני 2014, חתם הנרי על חוזה עם קבוצת ניו באסקט ברינדיזי לעונת 15–2014. עם זאת, ב-21 בנובמבר 2014, הנרי נפרד מברינדיזי וחתם חוזה עם אורלנדינה באסקט למשך שאר העונה, במקום ג'וני פלין שהצטרף במקומו לברינדיזי.

ב-4 באוגוסט 2015, חתם הנרי על חוזה עם הקבוצה הספרדית סרגוסה באסקט לעונת 16–2015. במהלך אותה עונה, הנרי עזר לסרגוסה להגיע לשמינית גמר היורוקאפ.

ב-21 בספטמבר 2016, חתם הנרי על חוזה קצר טווח עם הקבוצה הצרפתית פו אורטז עקב פציעה של יאניק בוקולו. הנרי שיחק 7 משחקים עבור פו אורטז עם ממוצע של 11.2 נקודות ו-2.8 אסיסטים למשחק. ב-3 בנובמבר 2016 נפרד הנרי מאורטז וחתם על חוזה עם גראבלין דנקירק למשך כל העונה.

ב-16 ביולי 2017, חתם הנרי על חוזה עם מכבי אשדוד לעונת 18–2017. ב-29 באוקטובר 2017, הנרי רשם 26 נקודות, וקלע 7 מ-8 מהשדה בניצחון 74–86 על הפועל ירושלים. יומיים לאחר מכן, הנרי נבחר לשחקן הסיבוב הרביעי של הליגה הישראלית, לצד חברו לקבוצה, דייוויד לאורי. בעונה זו נבחר ככדורסלן העונה.

ב-28 ביולי 2018, עזב את ישראל וחתם בפינאר קרשיאקה הטורקית.

## חיים אישיים
אביו, ראס מייקל, הוא זמר ג'מייקני.

## קישורים חיצוניים

* הפרופיל של סק הנרי באתר RealGM
* נתונים יפניים על סק הנרי
* 

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ג'מייקנים
קטגוריה:כדורסלני ניו באסקט ברינדיזי
קטגוריה:כדורסלני פו אורטז
קטגוריה:כדורסלני פינאר קרשיאקה
קטגוריה:כדורסלני מכבי אשדוד
קטגוריה:כדורסלני סרגוסה באסקט
קטגוריה:לוס אנג'לס: כדורסלנים
קטגוריה:כדורסלני אוניברסיטת נברסקה–לינקולן
קטגוריה:אמריקאים שנולדו ב-1987
רכסי סוואנל

**רכסי סוואנל** (באנגלית: **Swannell Ranges**) הם רכסי הרים המצויים בין נהר פינליי ונהר ניישן, ובין רכסי הוגם ורכסי פינליי בצפון פרובינציית קולומביה הבריטית שבקנדה.

שטח הרכסים 22,924 קמ"ר והם תת-רכסים של הרי אומינקה המהווים חלק מההרים הפנימיים. ההרים מתנשאים לגובה של 1,032 מטרים מעל פני הים.

## מקור השם
הרכסים נקראים על שם המודד ומגלה הארצות פרנק סוואנל.

## תת-רכסים
רכסי סוואנל כוללים את תת-הרכסים להלן:
* רכס אספי
* רכס פישינג
* רכס ג'רמנסן
* רכס אינג'ניקה
* רכס קוואניקה
* רכס קוון יוטאסי
* רכס ליי
* רכס מק'קונל
* רכס אוסילינקה
* רכס פיק
* רכס טנאקיהי
* רכס טוצ'ה
* רכס וולברין
* רכס רדה

## קישורים חיצוניים
* רכסי סוואנל באתר ממשלת קולומביה הבריטית
* תצלום לוויין ומידע גאוגרפי
* מפה טופוגרפית של רכסי סוואנל
* תנאי מזג אוויר עדכניים עבר רכס סוואנל

## הערות שוליים

*
סוואנל
סוואנל
איראן אסמאן איירליינס

**איראן אסמאן איירליינס** (בפרסית: **هواپیمایی ایران آسمان**, באנגלית: **Iran Aseman Airlines**) היא חברת תעופה איראנית.

## היסטוריה
החברה הוקמה ב-1970 בשם "פארס איר". משרדיה הראשיים של החברה נמצאים בטהראן, והיא פועלת מבסיסים מרכזיים בנמל התעופה הבינלאומי מהראבאד בטהראן.

בבעלות החברה 34 מטוסי נוסעים, רובם ישנים, והם טסים ל-40 יעדים שונים באיראן, ול-7 יעדים שונים בעולם, בהם: אפגניסטן, ארמניה, בחריין, קואלה לומפור, כוויית, קטר, שוודיה, סוריה, טג'יקיסטן, טורקיה ואיחוד האמירויות הערביות.

ב-12 באוקטובר 1994 התרסק מטוס פוקר F28 בטיסה 746 של איראן אסמאן איירליינס מאספהאן לטהראן. המטוס התרסק באזור נתנז, 59 נוסעים ושבעה אנשי צוות נספו באסון. ב-18 בפברואר 2018 התרסק מטוס שהפעילה החברה בטיסה 3704 של איראן אסמאן איירליינס.

ב-13 בינואר 2019 ביצעה החברה את הטיסה המסחרית האחרונה במטוס הבואינג 727. זאת החברה האחרונה שהפעילה את הבואינג 727 בשירות נוסעים.

## צי המטוסים
צי המטוסים של החברה נכון לדצמבר 2018:

## קישורים חיצוניים

* 

## הערות שוליים

קטגוריה:חברות תעופה איראניות
BNT 2

**BNT 2** הוא ערוץ טלוויזיה ציבורי בולגרי המשודר במסגרת הטלוויזיה הלאומית הבולגרית (BNT). הערוץ בגלגולו הנוכחי הושק ב-16 באוקטובר 2011 והחליף את חמשת ערוצי הטלוויזיה האזוריים של BNT, על ידי שילוב התוכניות של הערוצים האלו בערוץ. הערוץ משדר תוכניות מקוריות, חדשות ואירועי ספורט.

באפריל 2017 עמד נתון הצפייה הממוצע של הערוץ על 0.41%.

## היסטוריה
### ערוץ שני בבולגריה
על פי החלטת מועצת השרים של בולגריה ל"א 189 ב-18 במאי 1974, הוקם ערוץ טלוויזיה נוסף בבולגריה שהחל לשדר ב-9 בספטמבר 1975.

בשנת 1999 הוחלט במועצת השרים של בולגריה כי רשת הטלוויזיה הלאומית השנייה תופרט. עקב כך בשעה 21:10 ב-31 במאי 2000 נפרד הערוץ מצופיו לאחר 25 שנות שידור, עם שידור סרט הפרידה "BNT 2 - זיכרון", ו-40 דקות אחרי השעה חצות הסתיימו השידורים רשמית. ב-1 ביוני 2000 החלו השידורים הפרטיים בערוץ.

בסתיו 2007 נודע כי ב-BNT מתכננים לחדש את שידורי הערוץ השני, דבר שאכן קרה ב-16 באוקטובר 2011.

## ראו גם
* BNT 1
* Nova television
* Nova Sport

## קישורים חיצוניים
* 

## הערות שוליים

קטגוריה:ערוצי טלוויזיה
קטגוריה:BNT
אגם בר (קולומביה הבריטית)

**אגם בֶר** (באנגלית: **Bear Lake**; מילולית: "אגם דב") הוא אגם גדול בצפון־מערב אזור אומינקה בצפון־מערב ההרים הפנימיים של פרובינציית קולומביה הבריטית שבקנדה.

האגם ממוקם צפונית לאגם באבין ולאגם טאקלה, ואולם בניגוד לשני אגמים אלה המהווים חלק מאגן הניקוז של נהר פרייזר, אגם בר הוא יובל של נהר סקינה (נהר בר המנקז את אגם בר הוא יובל של נהר סקינה). העיירה בר לייק (העיירה אגם בר) המכונה גם פורט קונלי, ממוקמת על הגדה הצפון מזרחית של האגם.

## קישורים חיצוניים
* אגם בר באתר ממשלת קולומביה הבריטית
* הפארק הפרובינציאלי אגם בר 
* הנחיות למטיילים באגם בר
* מזג אוויר עדכני עבור אגם בר
** סטטיסטיקות מזג אוויר עבור אגם בר
*  - אגם בר

## הערות שוליים

בר
רכס אספי

**רכס אֶסְפִי** (באנגלית: **Espee Range**) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה.

רכס אספי ממוקם בין נחל פלי ונחל טוצ'ה.

גובה הרכס 1,686 מטרים מעל פני הים, ושטחו 147 קמ"ר.

שמו של הרכס אומץ רשמית ב-31 באוקטובר 1942.

## קישורים חיצוניים
* רכס אספי באתר ממשלת קולומביה הבריטית
* מזג אוויר עדכני עבור רכס אספי
* רכס אספי באתר summitsearch
* תצלום לוויין ומידע גאוגרפי

## הערות שוליים

אספי
אספי
אספי
אמריקן פאי מציגים: ספר האהבה

**אמריקן פאי מציגים: ספר האהבה** (באנגלית: **American Pie Presents: The Book of Love**) הוא סרט קומדיית נעורים משנת 2009 שיצא ישירות ל-DVD.

## תקציר העלילה
קודי, אחיו הקטן של רוב, מעלה סרטון מביך שלו לרשת. דיינה, חברה של נייתן מחליטה להתנזר מסקס עד לחתונה. במהלך מסיבה של הלימודים רוב מנסה להגיד להיידי שהוא מאוהב בה ובטעות גורם לשריפת הספרייה. למחרת במהלך ניקיון הספרייה רוב מוצא את התנ"ך של האהבה. הוא מראה את הספר לחבריו והם מגלים שהספר הוא בגדר אגדה שעוברת שנים ברחבי הקמפוס. הם מחליטים לנסות לשקם את הספר ומחליטים לחפש את כל האנשים שכתבו אותו וכך הם מגיעים לנח לוינשטיין.

## הדמויות
* באג הול בתור רוברט "רוב" שירסון.
* ברנדון הארדסטי בתור מרשל לובצקי.
* קווין מ. הורטון בתור נייתן ג'נקיל.
* בת' ברס בתור היידי.
* מלאני פאפליה בתור דיינה.
* ג'ניפר הולנד בתור אשלי.
* ג'ון פטריק ג'ורדן בתור סקוט סטיפלר.
* לואיזה ליטון בתור אימוג'ן.
* שרמן הינסלי בתור פסטור.
* קרטיס ארמסטרונג בתור פיטר או'דונל.
* ג'ים ווינרוסקי בתור אדי.
* רוזנה ארקט בתור מדליין שירסון.
* יוג'ין לוי בתור נח לוינשטיין.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2009
קטגוריה:אמריקן פאי
קטגוריה:סרטים קנדיים
קטגוריה:סרטים באנגלית
חצי האי ברונסוויק

**חצי האי ברונסוויק** (בספרדית: Península de Brunswick) הוא חצי אי במחוז מגאיאנס ואנטארקטיקה צ'ילנה שבדרום צ'ילה. הוא מחובר בצפונו ליבשת אמריקה הדרומית דרך מצר יבשה שרוחבו כ-16 ק"מ. אורכו של חצי האי הוא כ-115 ק"מ ושטחו כ-6,300 קמ"ר. מצר מגלן מקיף אותו ממזרח ומדרום, ומפריד בינו לבין איי ארכיפלג ארץ האש: האי הגדול של ארץ האש, האי דוסון, האי ארסנה והאי קלרנסה; ממערב לו נמצא האי רייסקו. קצהו הדרומי, כף פרוורד (Cabo Froward), הוא הנקודה הדרומית ביותר באמריקה היבשתית (כלומר, היבשת ללא אייה).

העיר היחידה בחצי האי ברונסוויק היא פונטה ארנס, בירת מחוז מגאיאנס ואנטארקטיקה צ'ילנה, והיא שוכנת בחופו הצפון מזרחי. עם זאת, מבחינה אדמיניסטרטיבית, כל שטחו של חצי האי כלול בשטחה המוניציפלי של הקומונה פונטה ארנס, כמו גם שטחם של חלק מהאיים בארכיפלג ארץ האש המקיפים את חצי האי מדרום וממערב, שרובם לא מיושבים כלל.

## הערות שוליים

קטגוריה:צ'ילה: גאוגרפיה
קטגוריה:אמריקה: חצאי איים
איני נפרד

**איני נפרד** (ברוסית: **Не прощаюсь**) הוא הספר השישה עשר והאחרון של הסופר הרוסי בוריס אקונין בסדרת "הבילוש החדש". הספר מכיל תת-כותרת: "הרפתקאותיו של אראסט פנדורין במאה העשרים. חלק שני." הספר יצא לאור ברוסיה ב-8 בפברואר 2018.

הרומן פורסם ב-8 בפברואר 2018, ביום השנה העשרים לפרסום הספר הראשון בסדרה, "עזאזל". כבר ב-1 בינואר 2018, חודש לפני פרסום הספר, בוריס אקונין פרסם כמתנה לשנה החדשה עבור הקוראים את הפרק הראשון של הרומן בעמוד הפייסבוק שלו. בפרק זה, הקורא מתוודע למה שקורה עם פנדורין לאחר האירועים שתוארו בספר "העיר שחורה".

הספר מגולל את קורותיו של המשרת מאסה ואדונו פנדורין, שכבר שלוש שנים נמצא בתרדמת ובעיצומה של מלחמת האזרחים ברוסיה.
## תקציר עלילת הספר
בספר מופיעות דמויות מספרים אחרים: כך למשל אלכסיי רומנוב-אוקטיאברסקי שהופיע ב"רומן ריגול" מופיע כדמות משנית בספר זה וקו העלילה שלו מגולל את פועלו כסוכן ריגול של האדומים בשורות הלבנים.

שנת 1918. פנדורין ששרד פציעה שקיבל בבאקו (במהלך אירועי העיר השחורה) נפל לתרדמת שנמשכה 3 שנים, 8 חודשים ו-28 ימים. מאסה, משרתו היפני, דואג לו במשך כל הזמן הזה וכעת נאלץ לנסוע עם האדון לסמרה. ברכבת בדרך למוסקבה הוא נתקל באירוע שוד ולאחר ירי לא מוצלח שפוגע בפנדורין, אראסט פטרוביץ' מתעורר.

שנת 1919. לאחר שנה שלמה במנזר בצפון מחוז וולגוגרד, פנדורין מגיע לסבסטופול, שם ממתין לו מאסה. בדרך הוא פוגש נערה בשם מונה (שהיא בתה של ורוורה סובורובה, דמות שהופיעה ב"גמביט טורקי"). בחרקוב פנדורין מגיע למטה צבא המתנדבים ונאלץ לצאת למצוא מרגל קומוניסטי בשם פאבל מאקולצב. עד מהרה מגלים את החתרן ופנדורין עוזב את העיר.

שנת 1921. מאסה ומונה, אם לתינוק בן שנתיים, מגלים מי אשם במותו של פנדורין.

## קישורים חיצוניים
* אתר בית ההוצאה לאור "זכרוב"
## הערות שוליים

קטגוריה:ספרי 2018
קטגוריה:ספרי בוריס אקונין
קטגוריה:מלחמת האזרחים הרוסית בתרבות
אין דבר

"**אין דבר**" היה השיר שייצג את ישראל באירוויזיון 2001 בשפה העברית, על ידי הזמר הישראלי טל סונדק. השיר הוא מסוג בלדה, ונכתב והולחן על ידי שמרית אור ויאיר קלינגר.

השיר זכה במקום הראשון בתחרות קדם-אירוויזיון לשנת 2001, ונבחר לייצג את ישראל באירוויזיון.

באירוויזיון היה השיר החמישי לפי סדר ההשמעה, לאחר השיר הנורווגי "On my own" שבוצע על ידי האלדור לאגרייד, ולפני "Lady Alpine Blue", השיר המייצג את רוסיה בביצוע מומי טרול.

בסיומה של ההצבעה, צבר השיר 25 נקודות (10 מצרפת, 7 מטורקיה, 6 מבוסניה והרצגובינה ו-2 מיוון), והגיע למקום ה-16 מתוך 23.

## קישורים חיצוניים
* 
* 

קטגוריה:שירי אירוויזיון 2001
קטגוריה:שירי קדם-האירוויזיון
קטגוריה:שירי ישראל באירוויזיון
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי יאיר קלינגר
קטגוריה:טל סונדק
קטגוריה:שירים על תקווה
ברוקין

**בְּרוּקִ֫ין** (בערבית: **بروقين**) היא עיירה פלסטינית, הממוקמת 13 ק"מ מערבית לסלפית, שבמחוז סלפית, במרכז יהודה ושומרון. העיירה סמוכה להתנחלות ברוכין. לפי נתוני הלשכה הפלסטינית המרכזית לסטטיסטיקה, אוכלוסיית המקום מנתה 3,926 תושבים ב-2016. ברוקין הייתה בעבר ציר לסחר באמצעות גמלים. המשפחות העיקריות של העיר הן ברכּאת, סבּרה, סמארה, וח'אטר.

## היסטוריה
יש עדויות לנוכחות רומית בעיר בעת העתיקה, הכוללות שלוש בריכות עתיקות וקבר.

במפקד 1922 שנערך על ידי שלטונות המנדט הבריטי, הייתה אוכלוסיית הכפר 367 מוסלמים, ובמפקד 1931 היא גדלה ל-534 מוסלמים אשר שכנו ב-90 בתים.

ב-1945 מנתה אוכלוסיית הכפר 690 מוסלמים, ואילו שטח הקרקע הכולל של הכפר היה 12,628 דונם. מתוכם היו 3,175 דונם של מטעים ואדמות השקיה, 2,301 של גידולי דגנים, ואילו 28 דונם סווגו כשטח בנוי.

בעקבות מלחמת העצמאות, ולאחר הסכמי שביתת הנשק בסיומה, עברה ברוקין משליטה בריטית לירדנית.

בשנת 1961 מנתה אוכלוסיית ברוקין 1,141 נפש.

### לאחר 1967
בעקבות מלחמת ששת הימים ב-1967, עברה ברוקין משליטה ירדנית לישראלית.

הסכם אוסלו ב' חילק את אדמות העיירה כך ש-8.4% מאדמותיה נמצאות בשטח A, 35.8% בשטח B, ואילו 55.8% הנותרים נמצאים בשטח C.

ב-23 במרץ 2019 החליטה עיריית ברוקין לקרוא רחוב ראשי בעיירה על שמו של המחבל אבו לילא שרצח חייל ואזרח ישראלי ופצע חייל נוסף באורח קשה.

ביולי 2022 עלו עשרות מתושבי הכפר לאחר תפילת יום שישי לכיוון היישוב עלי זהב לקראת התארגנות להפרת סדר. הם נתקלו ביהודי, תושב השומרון, שטייל עם כלבו. הם החלו להכות את היהודי ולנסות לבצע בו לינץ', והכו את כלבו למוות. כוחות צה"ל הניסו את המחבלים ועצרו אחד מהם.

באוגוסט 2022 הרס המנהל האזרחי בנייה פלסטינית בלתי חוקית בפאתי הכפר, סמוך לכביש 5, בעקבות עתירת רגבים. במאי 2025 הרסו צה"ל והמנהל האזרחי בתים נוספים הסמוכים לכביש 446, זאת בעקבות הפיגוע בכביש מספר ימים קודם לכן שבו נרצחה אזרחית ישראלית.

## קישורים חיצוניים

## הערות שוליים

קטגוריה:השומרון: יישובים
קטגוריה:נפת סלפית
קטגוריה:הרשות הפלסטינית: יישובים
תיק קלאץ'

ממוזער|תיק קלאץ' עם חרוזים
ממוזער|תיק קלאץ' מעור
**תיק קלאץ**' הוא תיק ללא ידיות, שיש לו בדרך כלל אבזם. זהו תיק ערב לנשים המעוצב לרוב בצורה מלבנית וגודלו מאפשר להחזיקו ביד.

מקור תיק הקלאץ הוא בתיקי ערב של נשים.

ראשית תיק הערב הוא בתיק המטבעות שהיה צמוד לאישה ונקרא reticule - תיק נשי מרובע קטן. תיק זה אפיין את הקיסרית ג'וזפין. בתקופה הוויקטוריאנית נשים נשאו תיק מקושט בערב בו אחסנו ממחטה ומלחי הרחה. תיקים אלו נראו שוב בתקופת מלחמת העולם הראשונה בגלל קיצוב בבדים. מאז הם הפכו לארנק רווח אצל נשים בערב. בשנות ה-20 נשים השתמשו בתיקי קלאץ' רקומים בחרוזים ובסגנון ארדקו.

בשנות ה-30 יצר הרמס את תיק הקלאץ' המעוצב. התיק היה מעור.

התכשיטן ואן קליף יצר בשנות ה-30 תיק קלאץ' מקושט אותו כינה minaudière ששאב את השראתו מאשת חברה אמריקאית שנשאה בערב קופסת סיגריות ממתכת. חיקו תיק זה פירמות כמו קרטייה וטיפאני ושות'.
ממוזער|תיק קלאץ' עטור בפנינים
החל משנות ה-30 תיק הקלאץ' הפך להיות רווח אצל כוכבות הוליווד ובהמשך על ידי נשים רבות שהשתמשו בו כתיק ערב.

## קישורים חיצוניים

## הערות שוליים

קלאץ'
פטריק רייקרט

**פטריק רייקרט** (באנגלית: **Patrick Ryecart**; נולד ב-9 במאי 1952) הוא שחקן אנגלי.

## ביוגרפיה
רייקרט נולד בווריקשייר. הופעתו הראשונה בווסט אנדה הייתה במחזה "קנדידה" מאת ברנרד שו בתיאטרון אלברי, בו שיחק בתפקיד המשורר הצעיר מרצ'בנקס לצדה של דברה קר, ובבימויו של מייקל בלייקמור. רייקרט המשיך להופיע בתיאטרון, בטלוויזיה ובקולנוע, בתפקידים ראשיים במחזות קלאסיים מאת שו, שרידן ושייקספיר ועד לקומדיות קלילות. על המסך שיחק בקומדיות מצבים, סדרות מתח, ומחזות זמר. בין תפקידיו הבולטים בלונדון היו בדמות ג'ק אבסולוט במחזה "The Rivals" עם מייקל הורדרן בתפקיד אביו וג'רלדין מקיואן בתפקיד גברת מלפרופ. הוא גילם את לורד גורינג במחזה "בעל אידיאלי" בבימויו של פיטר הול.

בטלוויזיה שיחק רייקרט בתוכניות רבות החל משנות השבעים של המאה העשרים בהן "לילי", "רומיאו ויוליה", "המקצוענים", הסדרה "Minder", "רמפול", "לאבג'וי", "Coming Home", ו"הולבי סיטי". ב-1986 הופיע ריינקרט במיני-סדרה "The Trial of a Time Lord" של סדרת המדע בדיוני "דוקטור הו". הוא שיחק בתפקיד ראשי בדמות קפטן הילרי דאף בסדרה הקומית "The High Life" של ה-BBC. ב-1997 שיחק בפרק "Dumb Witness" בסדרה "פוארו" המבוססים על ספרי אגאתה כריסטי. ב-1979 השתתף במיני-סדרה "My Son, My Son" של ה-BBC. עוד שיחק בפרק בסדרה "דיאל ופסקו", ובמיני-סדרות אמריקאיות רבות. ב-2015 החל לגלם את סר יו בודרוגן בעיבוד החדש של ה-BBC לסדרה "פולדארק". ב-2016 גילם את דוכס נורפוק בסדרה "הכתר" של נטפליקס.

תפקידיו בתיאטרון כוללים את המחזה "Beastly Beatitudes of Balthazar B" מאת ג' פ דונלוי בווסט אנד הלונדוני, שאותו גם הפיק. תחילה גילם את בלתצר לצדו של סיימון קאלו שגילם את ביפי, ובהמשך החליף אותו בילי קונולי. רייקרט הרבה לצאת לסיורי הופעות בהם במחזות "Donkeys Years", "רבקה", "Tunes of Glory", ו"המליונרים" לצדה של ראקל ולש. הוא הפיק בתיאטרון גריק בלונדון, ובפסטיבל אדינבורו ב-2011, את המחזה  שכתב ג'ון פישר מחווה לטומי קופר.

בקולנוע שיחק רייקרט בין השאר בסרטים "גשר אחד רחוק מדי" (1977), "Silver Dream Racer" (מ-1980), "ארתור המלך" (1985), "Prisoner of Honor" (מ-1991), "Parting Shots" (מ-1999) וב"נאום המלך" (2010).

### חיים אישיים
רייקרט היה נשוי לשחקנית האנגלייה מרשה פיצאלן מ-4 ביולי 1977 עד לגירושיהם ב-1995. היא הייתה בתו השלישית של דוכס נורפוק ה-17. בני הזוג נפגשו בבית הספר למשחק ובר דאגלס אקדמי. נולדו להם שלושה ילדים: מריאלה סיליה (ילידת 1982), ג'מימה קארי (ילידת 1984) ופרדריק ויליאם המלט (ילידת 1987).

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי אוניברסיטת דרהאם
קטגוריה:אנגלים שנולדו ב-1952
אופל RAK e

**אופל RAK e** (בגרמנית: **Opel RAK e**) היא מכונית קונספט, בתצורת מכונית חשמלית, המוגדרת כמכונית עירונית, מתוצרת **[[אופל (יצרן רכב)|אופל]]** אשר הוצגה בשנת 2011, בתערוכת המכוניות הבינלאומית בפרנקפורט.

בשנת 2011 "אופל" הייתה חברת בת של ג'נרל מוטורס.

שם הדגם "אופל RAK e" ניתן על שם הרכב הרקטי "אופל RAK" שיוצר על ידי "אופל" בשנת 1928.

## "אופל RAK e"

* יוצר אב טיפוס בודד
* רכב חשמלי
* 2 מקומות ישיבה (בטור)
* דלת חופה - חלקו הקדמי של הרכב - נוטה קדימה לכניסה ויציאת נוסעים (canopy door)
* טווח סוללה לטעינה - 100 ק"מ
* הגה אליפסי
* תאוצה בין 0-62 מייל - פחות מ-13.0 שניות

## תמונות

קובץ:Festival automobile international 2013 - Opel - Rake-E - 008.jpg |  "אופל RAK e"
קובץ:Festival automobile international 2013 - Opel - Rake-E - 005.jpg |  "אופל RAK e"
קובץ:Festival automobile international 2013 - Opel - Rake-E - 007.jpg |  "אופל RAK e"
קובץ:Festival automobile international 2013 - Opel - Rake-E - 002.jpg |  "אופל RAK e"
קובץ:Festival automobile international 2013 - Opel - Rake-E - 009.jpg |  "אופל RAK e"
קובץ:11-09-04-iaa-by-RalfR-152.jpg |  "אופל RAK e"
קובץ:IAA FrankfurtCN 048.jpeg |  "אופל RAK e"
קובץ:RAK e.jpg |  "אופל RAK e"
קובץ:Festival automobile international 2013 - Opel - Rake-E - 010.jpg | "אופל RAK e" 
קובץ:11-09-04-iaa-by-RalfR-148.jpg |  "אופל RAK e" - דלת החופה במצב פתוח - מבט לתוך הרכב
קובץ:11-09-04-iaa-by-RalfR-151.jpg |  "אופל RAK e" - דלת החופה במצב פתוח


## ראו גם
* אופל
* מכונית קונספט
* רכב חשמלי מונע מצבר

## קישורים חיצוניים

* 
* 
* 
* 

## הערות שוליים

קטגוריה:מכוניות קונספט
קטגוריה:דגמי מכוניות שהושקו ב-2011
RAK e
קטגוריה:מכוניות חשמליות
קטגוריה:כלי רכב גרמניים
ואטאבאוטיזם

**ואטאבאוטיזם** (באנגלית: **Whataboutism**) או **whataboutery** (מאנגלית: "**what about...**"; "מה לגבי...") הוא כשל לוגי ואסטרטגיית תעמולה, אשר מספק מענה להאשמה באמצעות האשמה נגדית (ספין), כדי לחמוק ממתן הסבר לטענה המקורית. זהו כשל לוגי בלתי פורמלי המשמש את הצד המואשם כדי להימנע ממתן דין וחשבון – בין אם על ידי ניסיון להסיח את הדעת באמצעות הסטת מוקד השיחה מהתנהגותו, ובין אם על ידי ניסיון להצדיק את עצמו באמצעות הצבעה על התנהגות דומה שאינה רלוונטית, בין אם של יריבו או של צד שלישי שאינו נושא הדיון הנוכחי.

מנקודת מבט לוגית ורטורית, ואטאבאוטיזם נחשב לגרסה של כשל "גם אתה", המהווה תת-סוג של טיעון "אד הומינם", המופנה לגופו של אדם. טקטיקה זו משמשת לרוב כהסחת דעת (הרינג אדום), שמטרתה להסיט את הדיון מליבת הנושא לעבר כשלים של הצד המבקר. היעד המרכזי הוא ערעור הלגיטימיות, היושרה או ההגינות של המבקר, ובכך לפסול את הביקורת עצמה, בין אם היא מוצדקת ובין אם לאו. במסגרת זו, נפוץ השימוש בהאשמות בדבר מוסר כפול וצביעות, אך הטקטיקה משמשת גם כדי לגמד את חשיבות הביקורת באמצעות השוואה לא רלוונטית (לדוגמה, א': "אבטלה ארוכת טווח בגרמניה משמעה לעיתים קרובות עוני", ב': "ומה עם הרעבים באפריקה?").

ישנן טכניקות דומות של מניפולציה ותעמולה המבוססות על התחמקות רטורית הן כמו שינוי והסטת הנושא ו"איזון כוזב" . האחרונה מתבטאת בהצגה מטעה של שתי צדדים כשקולים, גם כאשר קיים ביניהן פער מהותי מבחינה עובדתית או מוסרית.

## היסטוריה
המונח "whataboutery" היה כבר בשימוש בבריטניה ובאירלנד מאז תקופת הסכסוך בצפון אירלנד. מילונים מתארכים את ההופעה הראשונה של הגרסה *whataboutism* לשנת 1990, אך יש היסטוריונים הטוענים כי במהלך המלחמה הקרה, גורמים במערב התייחסו לתעמולה הסובייטית באמצעות המונח. השימוש בטיעון נקשר עם התעמולה הסובייטית והפוסט-סובייטית.

למעשה, מושג זה הוא גרסה של כשל לוגי הנקרא "Tu quoque" ("טוּ קווֹקוֶה" – בעברית: "גם אתה") שמטרתו ביטול טענת היריב בטענה שמעשיו סותרים את טענותיו. אחד המקרים הידועים של שימוש בטענה זו אירע בזמן משפטו בצרפת של הפושע הנאצי קלאוס ברבי בגין פשעי מלחמה. עורך דינו ניסה לטעון שגם במהלך מלחמת העצמאות של אלג'יריה ביצעו קצינים צרפתיים פשעי מלחמה, ולכן אין לצרפת זכות מוסרית לשפוט את ברבי. בית המשפט דחה טענה זו והרשיע את ברבי.

## ביקורת
חלק מהפרשנים סבורים כי השימוש ב"וואטאבאוטיזם" (מה עם...) עשוי להיות מוצדק בנסיבות מסוימות, שכן הוא מספק הקשר חיוני לבחינת ההוגנות והרלוונטיות של הביקורת המושמעת. לפי גישה זו, התנהלות שנראית לקויה לפי סטנדרטים בינלאומיים מופשטים עשויה להתברר כהולמת או ככורח המציאות בתוך סביבה גאופוליטית ספציפית. יתרה מכך, עצם ההאשמה ב"וואטאבאוטיזם" עלולה להיות טקטיקה מניפולטיבית שנועדה להשתיק ביקורת נגדית. זאת משום שפעמים רבות הצד המבקר בוחר מראש בנקודות תקיפה סלקטיביות, כדי להכתיב את סדר היום ואת מסגור הדיון. במקרים כאלה, כל ניסיון להסיט את המבט לעבר מוקדים אחרים מתויג מיד ככשל לוגי, על אף שמדובר בערעור לגיטימי על הטיית הדיון המקורית. בסופו של דבר, הן השימוש בטיעון והן פסילתו הם כלים בעיצוב אסטרטגי של תודעה ונועדו לייצר אפקט של מסגור המשרת צד מסוים.

## קישורים חיצוניים
* Whataboutism, מילון אוקספורד
* Whataboutism, מילון קיימברידג'

## הערות שוליים

קטגוריה:תעמולה בברית המועצות
קטגוריה:כשלים לוגיים
פרח'ה

**פרח'ה** (בערבית: **فرخة**) הוא כפר פלסטיני, הממוקם בנפת סלפית, שבמרכז השומרון, כ-30 ק"מ מדרום לשכם. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה כ-1,336 תושבים בשנת 2007.
## גאוגרפיה
פרח'ה גובלת בסלפית ממזרח ומצפון, בקראוות בני זייד, ובני זייד א-שרקייה מדרום, ובכפר בורוקין ממערב.

## היסטוריה
בכפר נמצאו חרסים מתקופות שונות בעת העתיקה. המקום יושב בידי שומרונים לפחות עד הכיבוש הערבי, וכנראה שגם במהלך שלטון בית אומיה.

הכפר לא נזכר בכתבים מהתקופה הצלבנית, אולם על-פי מיקומו ניתן להסיק שהוא היה חלק מהדומיין המלכותי של ממלכת ירושלים הלטינית.

האזור כולו נכבש בידי האיובים לאחר קרב קרני חיטין ב-1187, וטקסט איובי במסגד הכפר מתוארך לשנת 1210 לספירה. יש המזהים את הכפר כמקום הולדתו של המלומד המוסלמי עבדאללה אל-פרח'אווי (1415).

במפקד 1922 שנערך על ידי שלטונות המנדט הבריטי, הייתה בפרח'ה אוכלוסייה של 210 מוסלמים, ומספרם גדל במפקד 1931 ל-304 מוסלמים, אשר חיו ב-54 בתים.

בשנת 1945 האוכלוסייה הייתה 280 מוסלמים, ואילו שטח הקרקע הכולל היה 5,675 דונם. מתוך קרקעות אלו 1,753 דונם היו של מטעים ואדמות השקיה, 1,301 של גידולי דגנים, ואילו 14 דונם סווגו כשטח בנוי.

בעקבות מלחמת השחרור, ולאחר הסכמי שביתת-הנשק של 1949, עברה פרח'ה משליטה בריטית לירדנית.

לאחר מלחמת ששת הימים, עברה פרח'ה לשליטה ישראלית.

## קישורים חיצוניים

*Welcome to Farkha
*Survey of Western Palestine, Map 14:  IAA, Wikimedia commons
*Farkha village (fact sheet), המכון למחקר יישומי - ירושלים (ARIJ)
*Farkha village profile, ARIJ
*Farkha aerial photo, ARIJ
*Development Priorities and Needs in Farkha, ARIJ
## הערות שוליים

קטגוריה:השומרון: יישובים
קטגוריה:נפת סלפית
קטגוריה:יישובים שומרוניים לשעבר
קטגוריה:הרשות הפלסטינית: יישובים